**D3 Zelený most Svrčinovec**

Otázka:

Uchádzač má vyplniť okrem v súťažných podkladoch požadovaných formulárov a tlačív aj online formulár cez portál „josephine“ kde verejný obstarávateľ požaduje vyplniť kritériá nasledovne:

1) Kritérium Cena, uchádzač vypĺňa cenu

2) Kvalita tímu odborníkov, uchádzač vypĺňa hodnotu v číselnom intervale <-∞; ∞>

3) Náklady na prevádzku, uchádzač vypĺňa hodnotu v číselnom intervale <-∞; ∞>

4) Obmedzenie prevázky, uchádzač vypĺňa hodnotu v číselnom intervale <-∞; ∞>

5) Doba výstavby, uchádzač vypĺňa hodnotu v číselnom intervale <-∞; ∞>

6) Doba vypracovania projektovej dokumentácie, uchádzač vypĺňa hodnotu v číselnom intervale <-∞; ∞>

Pri vyplňovaní hodnôt kritérií K2 – K6 nie je v tabuľke upresnené čo má vyjadrovať číslo v špecifikovanom intervale a ako k danej hodnote dôjsť.

Kritérium K2 sa skladá z 3 odborníkov t.j. 3 nezávislé merané hodnoty pričom vzorec na výpočet počtu bodov konkrétneho odborníka uchádzača obsahuje aj t.č. neznáma premenná „Celkový počet ukončených stavieb/projektov najlepšie hodnoteného uchádzača“ pri čom maximálna hodnota ktorú bude verejný obstarávateľ zohľadňovať je 8 stavieb/projektov. Výpočet počtu bodov každého uchádzača je možné zrealizovať až v procese vyhodnocovania ponúk, nakoľko vstupuje do výpočtového vzorca vyššie zmienená neznáma premenná, ktorá bude známa až po predložení všetkých ponúk s uvedením hodnotených hodnôt (t.j. počtov stavieb/projektov) a nie je vylúčené že to číslo bude menšie ako verejným obstarávateľom zohľadnená maximálna hodnota.

Kritérium K3 sa z hľadiska jeho výpočtu skladá z premenných cien jednotlivých častí stavby A a B a ich prenásobenia koeficientom nákladu pre prevádzku závislého na type konštrukcie pri čom vo vyhodnocujúcom vzorci je neznáma premenná „Najnižšie navrhované náklady na prevádzku“ ktorá bude zrejmá až po predložení všetkých ponúk s uvedením hodnotených hodnôt (t.j. ceny jednotlivých častí a type konštrukcií daných častí)

Kritérium K4, K5, K6 je možné vypočítať pre každého uchádzača nezávisle od hodnôt iných uchádzačov, nakoľko všetky vstupné premenné vo vzorci pre výpočet sú pre každého uchádzača známe

Môže verejný obstarávateľ upresniť aké hodnoty má každý uchádzač uviesť pri vyplňovaní hodnôt v bunkách hodnôt vo formulári na portáli „josephine“ tak, aby mala táto hodnota výpovednú hodnotu pre každé jednotlivé kritérium verejného obstarávateľa, bola z intervalu číselných hodnôt <-∞; ∞> ďalej tak aby bola táto hodnota vypočítateľná každým uchádzačom v čase predkladania ponuky a zároveň bola v súlade s multi-kriteriálnym hodnotením a všetkými špecifikami jednotlivých kritérií a spôsobom ich výpočtu?

**Odpoveď:**

**Uchádzač v systéme JOSEPHINE predmetné kritéria nevypĺňa. Verejný obstarávateľ z dôvodu problematickosti pri vypĺňaní daných kritérií v systéme zmenil nastavenie a uchádzač dané kritériá nevypĺňa.**